Nezināma vērtība "dzīvesbiedra\_nosaukums"

**Oksana Šveca** (ukraiņu: *Оксана Олександрівна Швець*, dzimusi 1955. gada 10. februārī, mirusi 2022. gada 17. martā) bija ukraiņu teātra un kino aktrise. Strādājusi Kijivas Nacionālajā akadēmiskajā jaunatnes teātrī kopš no dibināšanas 1980. gadā līdz savai nāvei Krievijas 2022. gada iebrukumā Ukrainā Krievijas armijas raķešu uzbrukumā Ukrainas galvaspilsētai [[Kijiva]Kijivai]]. 1996. gadā viņai piešķira Ukrainas Nopelniem bagātās skatuves mākslinieces goda nosaukums. Viņa strādājusi arī Ternopiļas mūzikas un drāmas teātrī un Kijevas Satīras teātrī. Piedalījusies filmās un televīzijas seriālos — filmā "Rītdiena būs rīt", seriālos "Svētā Patrika noslēpums", "Māja ar lilijām", "Muhtars atgriežas" un citos.

Biogrāfija
----------

Dzimusi Kijivā 1955. gada 10. februārī. 1975. gadā absolvējusi Ivana Franko teātra teātra studiju un 1986. gadā I. K. Karpenko-Kari teātra, kino un televīzijas universitātes Teātra studiju fakultāti. Šveca strādāja Ternopilas mūzikas un drāmas teātrī un Kijivas Satīras teātrī. Pēc tam bija Kijivas Nacionālā akadēmiskā jaunatnes teātra aktrise no tā dibināšanas 1980. gadā līdz savai nāvei, tēlojot daudzas lomas dažādu lugu iestudējumos.

Par aktrises darbību un mākslinieciskajiem sasniegumiem 1996. gadā Švecai piešķīra Ukrainas Nopelniem bagātās skatuves mākslinieces titulu, kas ir viens no augstākajiem Ukrainas izpildītājmākslinieku apbalvojumiem.

Lai gan Šveca bija vislabāk pazīstama ar savu darbu uz skatuves, viņa spēlēja arī vairākās filmās un televīzijas seriālos. Viņa parādījās filmā "Rītdiena būs rīt". Viņas pirmais televīzijas seriāls bija *Nasledniki* 1976. gadā, kurā viņai bija neliela lomu. 2003. gadā viņa piedalījās vienā sērijā TV seriālā "Muhtars atgriežas", kas ir pazīstams asa sižeta piedzīvojumu seriāls krievu valodā, kas ilgst gandrīz 20 gadus. Viņa filmējusies visās astoņās ukraiņu seriāla "Svētā Patrika noslēpums" sērijās 2006. gadā. 2013. gadā viņa attēloja lomu krievu-ukraiņu seriālā "Māja ar lilijām".

2022. gada 17. martā Krievijas iebrukuma Ukrainā laikā Šveca gāja bojā Krievijas karaspēka veiktā raķešu apšaudes uzbrukumā Kijivas dzīvojamai ēkai, kurā viņa dzīvoja.

Atsauces
--------

1. ↑  «Apšaudē Kijevā gājusi bojā pazīstamā ukraiņu aktrise Oksana Šveca». jauns.lv.
2. ↑  «Who was Oksana Shvets? Ukrainian Actress Killed in Russian Rocket Attack». newsweek.com.
3. 1 2 3  «Швець Оксана / Раніше зіграні ролі (roles)» (ukraiņu). Kyiv National Academic Molodyy Theatre. 2021. Skatīts: 2022. gada 22. marts.
4. 1 2  Owoseje, Toyin. «Oksana Shvets, famed Ukrainian actress, killed in Russian missile strike». CNN, 2022. gada 18. marts. Skatīts: 2022. gada 20. marts.
5. ↑  «Oksana Shvets death: Ukrainian actor killed in Russian rocket attack, aged 67». *The Independent*. 2022. gada 17. marts. Skatīts: 2022. gada 18. marts.
6. ↑  Parsley, Aaron. «Ukrainian Actress Oksana Shvets Reportedly Killed in Russian Rocket Attack: 'No Forgiveness'». *People*, 2022. gada 17. marts. Skatīts: 2022. gada 18. marts.
7. ↑  Tapp, Tom. «Revered Ukrainian Actress Oksana Shvets Killed In Russian Rocket Attack». *Deadline Hollywood*, 2022. gada 17. marts. Skatīts: 2022. gada 18. marts.

Ārējās saites
-------------